VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2020 M. GRUODŽIO 11 D. ĮSAKYMO NR. 1K-367 „DĖL ORTOPEDIJOS TECHNINIŲ PRIEMONIŲ KOMPENSAVIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS TIPINĖS SUTARTIES PATVIRTINIMO“ PAKEITIMO

2022 m. spalio 6 d. Nr. 1K-294

Vilnius

1. P a k e i č i u Ortopedijos techninių priemonių kompensavimo Privalomojo sveikatos draudimo fondo biudžeto lėšomis tipinę sutartį, patvirtintą Valstybinės ligonių kasos prie Sveikatos apsaugos ministerijos direktoriaus 2020 m. gruodžio 11 d. įsakymu Nr. 1K-367 „Dėl Ortopedijos techninių priemonių kompensavimo Privalomojo sveikatos draudimo fondo biudžeto lėšomis tipinės sutarties patvirtinimo“, ir priedą papildau 121 punktu:

„121.	KPM3-5	Nuolatinis šlaunies (aukščiau kelio) protezas su mikroprocesoriumi valdomu kelio sąnariu. Gaminamas individualiai. Bigės ėmiklis gaminamas iš laminuotos dervos ir (ar) termoplastinių medžiagų. Tvirtinamas vakuuminiu būdu ir (ar) kitomis priemonėmis arba silikoniniu ar poliuretaniniu įdėklu1, taikant pasyvųjį vakuumą arba aktyvųjį vakuumą, arba mechaninį užraktą. Šio protezo naudojimo laikotarpiui skiriami 2 įdėklai. Dirbtinį kelio sąnarį1 su jutiklių pagalba valdo mikroprocesorius, kuris reguliuoja pasipriešinimą kiekvienoje judesio fazėje, taip leisdamas natūraliau ir efektyviau judėti. Į šį protezą yra įdiegtas mikroprocesorius, programinė įranga, pasipriešinimo sistema, įtaisyta baterija, jutikliai ir dirbtinė pėda1, gamintojo rekomenduojama V mobilumo lygio pacientams. Šis protezas parenkamas individualiai pagal paciento svorį ir poreikius. Protezas turi turėti bent 2 papildomas funkcijas, leidžiančias keisti, naudojantis mobiliąja aplikacija, sąnario nustatymus (jei to reikia dėl sportinės ar laisvalaikio veiklos). Apdaila parenkama individualiai. Protezas naudojamas kaip kojos pakaitalas.“

2. S k e l b i u šį įsakymą Teisės aktų registre.

Direktorius	Gintaras Kacevičius